7. sz. melléklet

**Községi Könyvtár küldetésnyilatkozata**

A Déryné K.K. Községi Könyvtár fő feladatait magában foglaló küldetésnyilatkozat a kulturális javak védelméről és a muzeális értékekről, a nyilvános könyvtári ellátásról és a közművelődésről szóló 1997. évi CXL. törvény 55. §(1) pontjában kapott felhatalmazás alapján e törvény rendelkezéseinek figyelembevételével készült.

A Déryné Kulturális Központ Községi Könyvtára települési feladatokat ellátó, nyilvános könyvtár, és mint ilyen, a tudásalapú társadalom alapintézménye, az információs esélyegyenlőség és demokrácia helye.

**Feladata**, hogy mindenki számára korlátozás nélküli hozzáférést biztosítson az információ minden megjelenési formájához,, a magyar és az egyetemes kultúra kincseihez és a tudásalapú társadalom alapintézményeként működjön. A hagyományos értékeit megtartva a kor követelményeinek megfelelő modern info-kommunikációs szolgáltatások bevezetésével mind szélesebb körben bocsássa rendelkezésre gyűjteményét ill. biztosítja az elektronikus könyvtári dokumentumok elérhetőségét. Támogassa a tanulási, önművelő tevékenységet. a könyvtárhasználókat segítse a digitális írástudás, az információs műveltség elsajátításában. A hátrányos helyzetűek és fogyatékkal élők kiemelt támogatásával biztosítjuk az információs esélyegyenlőséget. Hozzájáruljon a szabadidő hasznos eltöltéséhez. Kulturális és ismeretterjesztő tevékenységet folytató rendezvényeivel bekapcsolódjon a község kulturális életébe. Községi, nyilvános könyvtárként a településen jelentkező könyvtári igények kielégítésére törekedjen a szórakoztató irodalomtól a tudományos információig. További feladata, hogy tájékoztasson a nyilvános könyvtári rendszer dokumentumairól, szolgáltatásairól, biztosítsa más könyvtárak állományának és szolgáltatásainak elérését Részt vegyen a könyvtárak közötti dokumentum- és információcserében, közhasznú információs szolgáltatást nyújtson, helyismereti információkat és dokumentumokat gyűjtsön. Együttműködjön a helyi kulturális és gazdasági szervezetekkel.

**Küldetését** folyamatosan bővülő dokumentumállományával, annak feltárásával, megőrzésével, gondozásával és rendelkezésre bocsátásával, korszerű szolgáltatásaival, amelyeket a felhasználók igényeihez alakít, jól felkészült szakemberrel és technikai felszereltségével valósítja meg. Mindezen feladatok megvalósításában fontos, hogy a korszerű ismeretekkel rendelkező, felkészült könyvtáros alapelvének vallja az emberek humánus szolgálatát és segítését a hiteles, több forráson alapuló információ megszerzésében, valamint a könyvtáros és könyvtárhasználók partnerkapcsolatának fejlesztését.

**Zárórendelkezések:**

A szabályzat kiterjed a könyvtár valamennyi dolgozójára